Пейо Яворов
Насаме

chitanka.info

Под нежната омая на вечер замечтана

и двама ний горим! — не идвай чак при мен…

В прегръдките си взел те, когато ще желая

цял с тебе да се слея — и ний ще се топим

в блаженство и забрава, мъчително далеко

от себе си тогаз усещал те бих аз.

Ах вечер замечтана очите ни закрива —

и двама се топим! — но по-далеко стой…

Изгубил те от поглед, когато ще престана

да мисля зарад тебе, ний двама ще горим

един за друг в притома; — и колко, колко близо

усещал те бих аз до себе си тогаз!

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.